Irene Hannon is ’n topverkoper-outeur van meer as 35 boeke. Haar boeke het haar die volgende toekennings besorg: die RITA Award van Romance Writers of America, die HOLT Medallion, die Reviewer’s Choice Award van Romantic Times BOOKreviews en die Daphne du Maurier Award vir misterie en spanningsverhale. Irene en haar man woon in Missouri, VSA. Besoek www.irenehannon.com.
Wat ’n ellendige nag om te verdwaal.
Moira Harrison tuur deur die April-reën wat hard
teen haar voorruit val. Al is die ruitveërs op hulle vinnigste
gestel, is dit nie opgewasse teen die stortreën nie. Die vae
streep wat die middel van die pad aandui – die enigste ding
wat haar op die pad hou en uit die sloot vol kolkende water
wat direk regs van haar is – verdwyn heeltemal te gereeld
buite haar gesigsveld.
Terwyl sy die stuurwiel styf met een hand vashou, draai
sy die verwarmer se knop met die ander hand om só meer
hitte op die venster te kry. Toegewasemde vensters is die
laaste ding wat sy nodig het. Die skerp xenonlampe in haar
betroubare Camry se kopligte maak juis skaars ’n duik in
die digte donkerte van die woudomringde plattelandse pad
in Missouri. Dit skyn ook nie deur die vlae stortreën nie.
Wat help dit nou dat sy so duur betaal het om van standard
halogeenligte af op te gradeer!
Sy kyk vinnig links en regs. Geen ligte van huis of plaas
breek deur die eensame swartheid nie.
You're reviewing: Die Verdwyning (Sagteband)
Om Bly Te Wees (4 Vernuwing-Reeks)(Sagte…
Driftwood Bay (Paperback)
Hidden Peril (2 Code of Honor)(Paperback…
Dark Ambitions (3 Code Of Honor)(Paperba…